సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
రాజ్‌కోట్ టెస్ట్: ఇంగ్లండ్ పరుగుల వరద
ఇటీవల బంగ్లాదేశ్‌తో జరిగిన టెస్ట్ సిరీస్‌లో పరుగులు చేయడానికి ముప్పుతిప్పలు పడిన ఇంగ్లండ్ బ్యాట్స్‌మెన్ భారత్‌లో మాత్రం పరుగుల వరద పారించారు.
TNN | Updated:
Nov 10, 2016, 03:19PM IST
ఇటీవల బంగ్లాదేశ్&zwnj;తో జరిగిన టెస్ట్ సిరీస్&zwnj;లో పరుగులు చేయడానికి ముప్పుతిప్పలు పడిన ఇంగ్లండ్ బ్యాట్స్&zwnj;మెన్ భారత్&zwnj;లో మాత్రం పరుగుల వరద పారించారు. రాజ్&zwnj;కోట్ వేదికగా జరుగుతున్న తొలి టెస్ట్ మ్యాచ్ మొదటి ఇన్నింగ్స్&zwnj;లో ఇంగ్లండ్ 537 పరుగుల భారీ స్కోరు సాధించింది. 311/4 ఓవర్&zwnj;నైట్ స్కోరుతో రెండో రోజు ఆట ఆరంభించిన ఇంగ్లండ్ మరో 226 పరుగులు జోడించి ఆలౌటైంది.
తొలి ఇన్నింగ్స్&zwnj;లో ముగ్గురు ఇంగ్లిష్ బ్యాట్స్&zwnj;మెన్లు సెంచరీలు సాధించడం విశేషం. జో రూట్ (124), మోయిన్ అలీ (117), బెన్ స్టోక్స్ (128) ఇంగ్లండ్ భారీ స్కోరు సాధించడంలో కీలక పాత్ర పోషించారు. తొలి రోజు జో రూట్, మోయిన్ అలీ భారత బౌలింగ్&zwnj;ను సమర్థంగా ఎదుర్కొని పరుగులు సాధిస్తే.. రెండో రోజు బెన్ స్టోక్స్ టీం ఇండియా బౌలర్లను ముప్పుతిప్పలు పెట్టాడు. అతనికి జానీ బెయిర్&zwnj;స్టో (46) మంచి సహకారాన్ని అందించాడు. వీరి భాగస్వామ్యాన్ని షమీ విడగొట్టాడు. ఒక చక్కని బంతితో బెయిర్&zwnj;స్టోను ఔట్ చేశాడు. తరవాత జడేజా వెంటవెంటనే క్రిస్ ఓక్స్ (4), రషీద్ (5)లను ఔట్ చేయడంతో స్కోరు బోర్డు కొంచెం నెమ్మదించింది. అయితే ఆఖర్లో టెయిలెండర్ జాఫర్ అన్సారీ (32) ప్రతిఘటించడంతో ఇంగ్లండ్ 500 మార్కును దాటింది.